stanford-oval/wikipedia huggingface dataset:
เทศบาลตำบลโพธิ์พระยา

| เทศบาลตำบลโพธิ์พระยา |
| --- | --- |
เทศบาลตำบล
ทต.โพธิ์พระยาที่ตั้งสำนักงานเทศบาลตำบลโพธิ์พระยา
พิกัด: 14°31′40″N 100°07′29″E﻿ / ﻿14.52778°N 100.12472°E﻿ / 14.52778; 100.12472
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
จัดตั้ง:  • 8 กันยายน 2507 (สุขาภิบาลโพธิ์พระยา)  • 25 พฤษภาคม 2542 (ทต.โพธิ์พระยา)
พื้นที่
 • ทั้งหมด: 6.25 ตร.กม. (2.41 ตร.ไมล์)
ประชากร (2563)
 • ทั้งหมด: 3,387 คน
 • ความหนาแน่น: 541.92 คน/ตร.กม. (1,403.6 คน/ตร.ไมล์)
รหัส อปท.: 05720104
ที่อยู่ สำนักงาน: เลขที่ 999 หมู่ที่ 7 ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี 72000
เว็บไซต์: www.phopraya.org
 ส่วนหนึ่งของสารานุกรมประเทศไทย
เทศบาลตำบลโพธิ์พระยา เป็นองค์กรปกครองส่วนท้องถิ่นประเภทเทศบาลตำบล ตั้งอยู่ตอนเหนือของอำเภอเมืองสุพรรณบุรี จังหวัดสุพรรณบุรี มีอาณาเขตครอบคลุมพื้นที่หมู่ที่ 1, 3, 6 และ 7 ของตำบลโพธิ์พระยา อำเภอเมืองสุพรรณบุรี เดิมมีฐานะเป็นสุขาภิบาลโพธิ์พระยาซึ่งได้รับการจัดตั้งขึ้นใน พ.ศ. 2507 แล้วได้รับการจัดตั้งเป็นเทศบาลตำบลใน พ.ศ. 2542
แหล่งข้อมูลอื่น

เว็บไซต์เทศบาลตำบลโพธิ์พระยา เก็บถาวร 2007-07-28 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดสุพรรณบุรี |
| --- | --- | --- |
| เทศบาลเมือง |  สองพี่น้อง  สุพรรณบุรี  |  |
| เทศบาลตำบล |  กระจัน  ขุนพัดเพ็ง  เขาดิน  เขาพระ  โคกคราม  จรเข้สามพัน  เจดีย์  ดอนเจดีย์  ด่านช้าง  เดิมบาง  ต้นคราม  ตะค่า  ท่าระหัด  ท้าวอู่ทอง  ท่าเสด็จ  ทุ่งดอก  ทุ่งคลี  นางบวช  บ่อกรุ  บางกุ้ง  บางปลาม้า  บ้านกร่าง  บ้านโข้ง  บ้านดอน  บ้านโพธิ์  บ้านแหลม  บ้านแหลมพัฒนา  ปลายนา  ปากน้ำ  ไผ่กองดิน  โพธิ์พระยา  วังน้ำซับ  วังยาง  วังหว้า  ศรีประจันต์  สระกระโจม  สระยายโสม  สวนแตง  สามชุก  หนองกระทุ่ม  หนองหญ้าไซ  ห้วยวังทอง  อู่ทอง  |  |
| องค์การบริหารส่วนตำบล |  กระเสียว  กฤษณา  เขาพระ  โคกโคเฒ่า  โคกช้าง  จรเข้ใหญ่  แจมงาม  ดอนกำยาน  ดอนคา  ดอนเจดีย์  ดอนตาล  ดอนปรู  ดอนโพธิ์ทอง  ดอนมะเกลือ  ดอนมะนาว  ดอนมะสังข์  ด่านช้าง  ต้นตาล  ตลิ่งชัน  ทะเลบก  ทับตีเหล็ก  ทัพหลวง  ทุ่งคอก  นางบวช  นิคมกระเสียว  เนินพระปรางค์  บ่อกรุ  บ่อสุพรรณ  บางงาม  บางตะเคียน  บางตาเถร  บางปลาม้า  บางพลับ  บางเลน  บางใหญ่  บ้านกุ่ม  บ้านช้าง  บ้านสระ  ป่าสะแก  ไผ่กองดิน  ไผ่ขวาง  พลับพลาไชย  พิหารแดง  มดแดง  มะขามล้ม  ยางนอน  ย่านยาว  ยุ้งทะลาย  ไร่รถ  วังคัน  วังน้ำเย็น  วังยาว  วังลึก  วัดดาว  วัดโบสถ์  ศรีประจันต์  ศรีสำราญ  ศาลาขาว  สนามคลี  สนามชัย  สระกระโจม  สระพังลาน  สวนแตง  สาลี  หนองขาม  หนองบ่อ  หนองผักนาก  หนองโพธิ์  หนองมะค่าโมง  หนองราชวัตร  หนองสะเดา  หนองสาหร่าย  หนองหญ้าไซ  หนองโอ่ง  ห้วยขมิ้น  หัวเขา  หัวนา  หัวโพธิ์  องครักษ์  องค์พระ  |  |
ชิเงรุ อิชิบะ

| ชิเงรุ อิชิบะ |
| --- | --- |
石破 茂
ภาพถ่ายอย่างเป็นทางการ ใน พ.ศ. 2567

นายกรัฐมนตรีญี่ปุ่น
อยู่ในวาระ
เริ่มดำรงตำแหน่ง  1 ตุลาคม พ.ศ. 2567
กษัตริย์: สมเด็จพระจักรพรรดินารูฮิโตะ
ก่อนหน้า: ฟูมิโอะ คิชิดะ
หัวหน้าพรรคเสรีประชาธิปไตย
อยู่ในวาระ
เริ่มดำรงตำแหน่ง  27 กันยายน พ.ศ. 2567
ก่อนหน้า: ฟูมิโอะ คิชิดะ
 
ข้อมูลส่วนบุคคล
เกิด: 4 กุมภาพันธ์ พ.ศ. 2500 (67 ปี) เขตชิโยดะ โตเกียว, ญี่ปุ่น
พรรคการเมือง: เสรีประชาธิปไตย (1986–1993; 1997–ปัจจุบัน)
การเข้าร่วม พรรคการเมืองอื่น: นิปปงไคงิ ฟื้นฟูญี่ปุ่น (1993–1994) แนวหน้าใหม่ (1994–1996) อิสระ (1996–1997)
คู่สมรส: โยชิโกะ อิชิบะ (สมรส 1983)
บุพการี: จิโร อิชิบะ [ja] (บิดา)
ศิษย์เก่า: มหาวิทยาลัยเคโอ (LLB)
ลายมือชื่อ: 
เว็บไซต์: Official website
A. ^ นิปปงไคงิไม่ใช่พรรคการเมือง แต่เป็นองค์กรที่ไม่ใช่ภาครัฐและกลุ่มล็อบบี้

ชิเงรุ อิชิบะ (ญี่ปุ่น: 石破 茂, เกิด 4 กุมภาพันธ์ พ.ศ. 2500) นายกรัฐมนตรีญี่ปุ่นคนปัจจุบัน เป็นนักการเมืองชาวญี่ปุ่นซึ่งดำรงตำแหน่งหัวหน้าพรรคเสรีประชาธิปไตย (แอลดีพี) ตั้งแต่ปี 2024 เขาเป็นสมาชิกสภาผู้แทนราษฎรตั้งแต่ปี 1986 และได้รับความไว้วางใจให้ดำรงตำแหน่งรัฐมนตรีหลายกระทรวง อาทิ รัฐมนตรีว่าการกระทรวงกลาโหมในปี 2007–2008 และรัฐมนตรีว่าการกระทรวงเกษตร ป่าไม้ และประมงในปี 2008–2009 นอกจากนี้ ยังเคยดำรงตำแหน่งเลขาธิการพรรคแอลดีพี ในช่วงปี 2012–2014
ประวัติ

อิชิบะเกิดเมื่อวันที่ 4 กุมภาพันธ์ พ.ศ. 2500  ในครอบครัวนักการเมือง โดยพ่อของเขาคือจิโร อิชิบะ ซึ่งดำรงตำแหน่งผู้ว่าราชการจังหวัดทตโตริตั้งแต่ปี 1958 ถึง 1974 ก่อนที่จะดำรงตำแหน่งรัฐมนตรีว่าการกระทรวงมหาดไทยในเวลาต่อมา หลังจากสำเร็จการศึกษาจากมหาวิทยาลัยเคโอ อิชิบะทำงานที่ธนาคารก่อนที่จะเข้าสู่วงการการเมืองหลังจากพ่อของเขาเสียชีวิต
อาชีพทางการเมือง

อิชิบะได้รับเลือกให้เป็นสมาชิกสภาผู้แทนราษฎรในการเลือกตั้งทั่วไปในปี 1986 ในฐานะสมาชิกพรรคแอลดีพีเมื่ออายุ 29 ปี ในฐานะสมาชิกรัฐสภา อิชิบะมีความเชี่ยวชาญในนโยบายด้านการเกษตรและนโยบายด้านการป้องกันประเทศ เขาดำรงตำแหน่งรัฐมนตรีช่วยว่าการกระทรวงเกษตรในสมัยของนายกรัฐมนตรีคิอิจิ มิยาซาวะ แต่ลาออกจากพรรคเสรีประชาธิปไตย ในปี 1993 เพื่อเข้าร่วมพรรคฟื้นฟูญี่ปุ่น หลังจากกลับมาที่พรรคแอลดีพี ในปี 1997 อิชิบะได้ดำรงตำแหน่งที่มีความสำคัญหลายตำแหน่ง รวมทั้งผู้อำนวยการสำนักงานกลาโหมในสมัยของนายกรัฐมนตรีจุนอิชิโร โคอิซูมิ รัฐมนตรีว่าการกระทรวงกลาโหมในสมัยของนายกรัฐมนตรียาซูโอะ ฟูกูดะ และรัฐมนตรีว่าการกระทรวงเกษตร ป่าไม้ และประมงในสมัยของนายกรัฐมนตรีทาโร อาโซ
อิชิบะกลายเป็นบุคคลสำคัญในพรรคแอลดีพี โดยลงสมัครเป็นหัวหน้าพรรคหลายครั้ง ครั้งแรกในปี 2008 ซึ่งเขาได้อันดับที่ 5 และที่โดดเด่นคือการแข่งขันกับชินโซ อาเบะ ในการเลือกตั้งปี 2012 และ 2018 แม้ว่าเขาจะวิพากษ์วิจารณ์การแบ่งฝักแบ่งฝ่ายของพรรคแอลดีพี แต่เขาก็ได้จัดตั้งกลุ่มของตัวเองชื่อว่า ซุยเงสึไก [ja] ในปี 2015 โดยมีเป้าหมายในการเป็นหัวหน้าพรรค หลังจากที่อาเบะลาออก อิชิบะลงสมัครในปี 2020 แต่ได้อันดับที่ 3 ตามหลังโยชิฮิเดะ ซูงะ เขาปฏิเสธที่จะลงสมัครในการเลือกตั้งปี 2021 แต่ลงสมัครเป็นครั้งที่ 5 และครั้งสุดท้ายในปี 2024 ซึ่งเขาเอาชนะคู่แข่งอย่างซานาเอะ ทากาอิจิ ในการเลือกตั้งรอบที่สอง กลายเป็นหัวหน้าพรรคคนใหม่และผู้ที่ได้รับการแต่งตั้งเป็นนายกรัฐมนตรี ต่อจากฟูมิโอะ คิชิดะ
อิชิบะมีชื่อเสียงในฐานะนักการเมืองนอกรีตเนื่องจากการวิพากษ์วิจารณ์พรรคของเขา รวมถึงจุดยืนที่ค่อนข้างเสรีนิยมของเขาในประเด็นทางสังคม เขาสนับสนุนการเคลื่อนไหวไม่ไว้วางใจคณะรัฐมนตรีมิยาซาวะในปี 1993 และวิพากษ์วิจารณ์อาเบะตลอดช่วงที่ดำรงตำแหน่งนายกรัฐมนตรีสมัยที่ 2 แม้ว่าเขาจะดำรงตำแหน่งในรัฐบาลของนายกรัฐมนตรีทั้งสองคนก็ตาม
นายกรัฐมนตรีญี่ปุ่น (พ.ศ. 2567 – ปัจจุบัน)

ฟูมิโอะ คิชิดะ ผู้นำและนายกรัฐมนตรี LDP ในขณะนั้นประกาศเมื่อวันที่ 14 สิงหาคม 2024 ว่าเขาจะไม่ลงสมัครรับเลือกตั้งเป็นหัวหน้าพรรค LDP อีกในการเลือกตั้งผู้นำพรรคในเดือนกันยายนซึ่งเท่ากับว่าเขาลาออกจากตำแหน่งนายกรัฐมนตรี หลังจากที่มีคะแนนนิยมต่ำเป็นประวัติการณ์จากเรื่องอื้อฉาวกองทุนลับ ที่ยังคงดำเนินอยู่ และข้อขัดแย้งก่อนหน้านี้กับความสัมพันธ์ของ LDP กับคริสตจักรแห่งความสามัคคีอิชิบะ ร่วมกับซานาเอะ ทาคาอิจิและชินจิโร โคอิซูมิ กลายเป็นตัวเต็งที่จะสืบทอดตำแหน่งต่อจากเขา ในการเลือกตั้งผู้นำพรรคเมื่อวันที่ 27 กันยายน 2024 อิชิบะเอาชนะทาคาอิจิไปอย่างหวุดหวิดในการเลือกตั้งรอบที่สอง โดยได้รับคะแนนเสียงรวม 215 เสียง (52.57%) จากสมาชิกรัฐสภา 189 คนและ 26 เขตจังหวัด ทำให้เขาเป็นหัวหน้าพรรค LDP คนใหม่และผู้ที่จะได้รับการเสนอชื่อเป็นนายกรัฐมนตรีการเลือกตั้งครั้งนี้ถูกสื่อต่างประเทศเรียกขานว่า "อิชิบามาเนีย"
ในวันที่ 11 พฤศจิกายน 2024 อิชิบะได้รับการเลือกตั้งให้ดำรงตำแหน่งนายกรัฐมนตรีของรัฐบาลเสียงข้างน้อยอีกครั้งในระหว่างการประชุมของสภา โดยเอาชนะ โยชิฮิโกะ โนดะ อดีตนายกรัฐมนตรีจากพรรคประชาธิปไตยแห่งประเทศญี่ปุ่นหลังจากการลงคะแนนเสียงรอบที่สอง
อิชิบะได้รับเลือกเป็นนายกรัฐมนตรีโดยสภาไดเอท Diet,วันที่ 1 ตุลาคม 2024
วัดสังฆาราม

| วัดสังฆาราม |
| --- | --- |

ที่ตั้ง: หมู่ 2 ตำบลบ้านด่าน อำเภอบ้านด่านลานหอย จังหวัดสุโขทัย 64140
ประเภท: วัดราษฎร์
นิกาย: เถรวาท
เจ้าอาวาส: พระสุขวโรทัย (จง จตฺตมโล)
กิจกรรม: 1.ศาสนสถานในพระพุทธศาสนาที่มีกิจกรรมเชิงพุทธตลอดปี 2.ประเพณีก่อทรายวันตรุษสงกรานต์ 3.ประเพณีสรงน้ำพระสงฆ์ 19 เมษายน ของทุกปี (สรงน้ำหลวงพ่อจง พระเกจิอาจารย์แห่งกรุงสุโขทัย) 4.การเททองหล่อพระร่วงเจ้า (พระอสีติวัสสามหาบพิตร) 5.พิธีสวดมนต์ข้ามปีทุกวันที่ 31 ธันวาคม
 สถานีย่อยพระพุทธศาสนา
วัดสังฆาราม ตั้งอยู่ที่บ้านด่าน หมู่ที่ 2 ตำบลบ้านด่าน อำเภอบ้านด่านลานหอย จังหวัดสุโขทัย สังหัดคณะสงฆ์มหานิกาย  มีที่ดินตั้งวัดเนื้อที่ 16 ไร่ 2งาน 91 ตารางวา สร้างขึ้นเป็นวัดนับตั้งแต่ประมาณ พ.ศ.1923 นับเป็นวัดชนิดได้รับพระราชทานวิสุงคามสีมา แล้วนับตั้งแต่ประมาณ พ.ศ.1928 ชาวบ้านนิยมเรียกว่า วัดบ้านด่าน ตามชื่อของหมู่บ้าน
วัดสังฆาราม หรือ วัดบ้านด่าน ตามคนเก่าแก่ที่เล่าสืบกันมา และหลักจากหนังสือประวัติวัดทั่้วราชอาณาจักรไทย วัดสังฆารามเป็นวัดที่ตั้งขึ้นในสมัยกรุงสุโขทัยเป็นราชธานีประมาณ 700 ปี ตามที่อ้างอิงตามประว้ติศาสตร์เมืองสุโขทัย ระยะห่างจากเมืองสุโขทัย 
(เมืองเก่า) ประมาณ 12 กิโลเมตรทางทิศตะวันตกอันเป็นที่ตั้งของหมู่บ้านทหารซึ่งทำหน้าที่เป็นเ้มืองหน้าด่านป้องก้นเมืองสุโขทัย 
และคอยส่งข่าวแก่เมืองสุโขทัยกล่าวกันว่าเดิมที่เดียวในเมืองสุโขทัยมีการออกรบต่อสู้กับข้าศึกเป็นประจำ โดยเฉพาะชายฉกรรจ์ต้องออกต่อสู้กับข้าศึกโดยมีอาวุธเป็นจำพวกมีด ดาบ หอกฯลฯ ซึ่งการออกรบแต่ละครั้งต้องเสียเลือดเนื้อเป็นอย่างแน่นอน กล่าวกันว่าในครั้งหนึ่งเมื่อถึงคราวออกรบ เหล่าชายฉกรรจ์เหล่านั้น ได้บนบานสารกล่าวไวักับสิ่งศักดิ์สิทธิ์ ทั้งหลายว่า หากพวกตนออกรบและชนะข้าศึกได้จะร่วมกันสร้างกุฏี โบสถ์ ถวายเป็นพุทธบูชา ธรรมบูชา และสังฆบูชา ไว้ในบวรพุทธศาสนา ครั้งออกรบชายฉกรรจ์เหล่านั้นได้ชนะข้าศึก กลับมายังบ้านเดิม จึงได้ร่วมกันสร้างวัด กุฏี โบสถ์ ถวายเป็นพุทธบูชา ธรรมบูชา และสังฆบูชา ไว้ในบวรพุทธศาสนา ตามที่ตนได้บนบานสารกล่าวเอาไว้ และตั้งชื่อว่า วัดสังฆารามหรือที่ชาวบ้านเรียกกันตามหมู่บ้านทั่วไปว่า วัดบ้านด่าน (ก่อนเดิมคือเมืองหน้าด่านของจ.สุโขทัย)
ตามหลักฐานในหนังสือประวัติวัดทั่วราชอาณาจักรไทยกล่าวว่าวัดสังฆารามตั้งขึ้นเมื่อประมาณ พ.ศ. 1923 และได้รับพระราชทาน
วิสุงคามสีมา เมื่อประมาณ พ.ศ. 1927 วัดสังฆารามปัจจุบันเป็นวัดที่กำลังพัฒนาทั้งด้านถาวรวัตถุ และทางด้านการศึกษาถือคำว่า บวร 
เป็นหลักในการพัฒนา คำว่า บวร นั้นตามหลักวิชาการ หมายถึง บ้าน วัดและโรงเรียนเป็นภาระซึ่งกันและกันในการพัฒนาแบบยั่งยืน 
โดยเน้นเรื่องของการศึกษา เน้นคุณธรรม อาศัยการพึ่งพากันและกัน
ปัจจุบันวัดสังฆารามได้เปิดการเรียนการสอนพระปริยัติธรรมแผนกบาลี ขึ้นตั้งแต่ปี 2554 โดยเริ่มสอนตั้งแต่ระดับชั้นประโยค1-2จนถึงประโยค ป.ธ.9 โดยมุ่งเน้นการสอนพระภิกษุสามเณรผู้สนใจและขาดแคลนทุนทัรพย์ในการศึกษาทางโลก ทางสำนักเรียนมีการจัดมอบทุนถวายสำหรับนักเรียนผู้สอบได้ในแต่ละปี ส่วนการศึกษาไม่มีค่าใช้จ่ายใดทั้งสิ้น
มังงะพลัส

| --- | --- |
ประเภท: Digital manga
ภาษาที่ใช้ได้: อังกฤษ, สเปน, ไทย, อินโดนีเซีย, โปรตุเกส, รัสเซีย, ฝรั่งเศส
เจ้าของ: ชูเอชะ
บรรณาธิกรณ์: Shuhei Hosono
ยูอาร์แอล: mangaplus.shueisha.co.jp
เชิงพาณิชย์: Yes
ลงทะเบียน: Optional
เปิดตัว: 28 มกราคม ค.ศ. 2019
สถานะปัจจุบัน: Active
มังงะพลัส (อังกฤษ: Manga Plus) คือแพลตฟอร์มมังงะออนไลน์และแอปสมาร์ทโฟนของชูเอชะ ซึ่งเปิดตัวเมื่อวันที่ 28 มกราคม ค.ศ. 2019 มีให้บริการทั่วโลก ยกเว้นในญี่ปุ่น จีน และเกาหลีใต้ที่มีบริการเป็นของตัวเองอยู่แล้ว
การ์ตูนในมังงะพลัสที่มีแปลไทย > ตีพิมพ์อยู่ในปัจจุบัน

วันพีซ (One Piece)
โบรูโตะ: สองกระแสน้ำวนสีคราม (Boruto: Two Blue Vortex)
แบล็คโคลเวอร์ (Black Clover)
สปาย × แฟมิลี (Spy × Family)
มนุษย์เลื่อยยนต์ (Chainsaw Man)
ไคจูหมายเลข 8 (Kaiju No. 8)
วิวาห์แต้มพิษ (Marriagetoxin)
ซากาโมโตะเดส์ (Sakamoto Days)
ดันดาดัน (Dandadan)
วิทช์วอทช์ (Witch Watch)
กล่องรักวัยใส (Blue Box)
ลุ้นรักฉบับคู่ต่างขั้ว (You and I Are Polar Opposites)
บริษัทจำกัด แมจิลูเมียร์ (Magilumiere Co. Ltd.)
อาคาเนะ พลิกตำนานวงการราคุโกะ (Akane-banashi)
ราเม็งอากาเนโกะ (Red Cat Ramen)
คิลบลู (Kill Blue)
สาปกลืนมนุษย์ (Jinrui-Shoku: Blight of Man)
องค์หญิง ได้เวลา "ทรมาน" แล้วค่ะ (Tis Time for "Torture," Princess)
มือใหม่หัดรัก (Blooming Love)
อันเดด อันลัค (Undead Unluck)
ชาวชิบาตะ (Shibatarian)
เอ็กซอร์ซิสไม่มีวันตกหลุมรัก (Make the Exorcist Fall in Love)
จิเอริ วุ่นนักรัก 8 เมตร (Chieri no Koi wa 8 Meter)
อนุบาล WARS (Kindergarten Wars)
2.5 มิติ ริริสะ (2.5 Dimensional Seduction)
KAGURABACHI คากุระบาจิ (Kagurabachi)
การ์ตูนในมังงะพลัสที่มีแปลไทย > ตีพิมพ์จบแล้ว

มายฮีโร่ อคาเดเมีย (My Hero Academia)
นินจาคาถาโอ้โฮเฮะ-ภาคพิเศษ 〜พายุหมุนในวังวน〜 (Naruto: The Whorl Within the Spiral)
สุขาวดีอเวจี (Hell's Paradise: Jigokuraku)
มหาเวทย์ผนึกมาร (Jujutsu Kaisen)
เกิดใหม่เป็นลูกโอชิ (Oshi no Ko)
ดูเพิ่ม

ไลน์เว็บตูน (LINE Webtoon) - เว็บตูน (Webtoon) โดย ไลน์ (LINE)
กาเกาเว็บตูน (Kakao Webtoon) - เว็บตูน (Webtoon) โดย กาเกา (Kakao)
แหล่งข้อมูลอื่น

เว็บไซต์ทางการ
ตำบลทับตีเหล็ก

| ตำบลทับตีเหล็ก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Thap Ti Lek
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 21.00 ตร.กม. (8.11 ตร.ไมล์)
ประชากร (2566)
 • ทั้งหมด: 3,947 คน
 • ความหนาแน่น: 187.95 คน/ตร.กม. (486.8 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720103
 ส่วนหนึ่งของสารานุกรมประเทศไทย
| องค์การบริหารส่วนตำบลทับตีเหล็ก |
| --- | --- |
องค์การบริหารส่วนตำบล
อบต.ทับตีเหล็กที่ตั้งที่ทำการองค์การบริหารส่วนตำบลทับตีเหล็ก
พิกัด: 14°26′12.8″N 100°06′36.7″E﻿ / ﻿14.436889°N 100.110194°E﻿ / 14.436889; 100.110194
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 21.00 ตร.กม. (8.11 ตร.ไมล์)
ประชากร (2566)
 • ทั้งหมด: 3,947 คน
 • ความหนาแน่น: 187.95 คน/ตร.กม. (486.8 คน/ตร.ไมล์)
รหัส อปท.: 06720120
ที่อยู่ที่ทำการ: หมู่ 3 ตำบลทับตีเหล็ก อำเภอเมืองสุพรรณบุรี จังหวัดสุพรรณบุรี 72000
เว็บไซต์: www.thaptilek.go.th
 ส่วนหนึ่งของสารานุกรมประเทศไทย
ทับตีเหล็ก เป็นตำบลในอำเภอเมืองสุพรรณบุรี จังหวัดสุพรรณบุรี
ที่ตั้งและอาณาเขต

ตำบลทับตีเหล็ก มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลรั้วใหญ่
ทิศตะวันออก ติดต่อกับตำบลท่าระหัด
ทิศใต้ ติดต่อกับตำบลบางปลาม้า และตำบลมะขามล้ม (อำเภอบางปลาม้า)
ทิศตะวันตก ติดต่อกับตำบลดอนกำยาน
ประวัติ

เดิมพื้นที่เป็นหมู่ที่ 7 ของตำบลท่าระหัด อำเภอเมืองสุพรรณบุรี ปี พ.ศ. 2490 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกพื้นที่ด้านทิศตะวันตกของตำบลท่าระหัด 3 หมู่บ้าน ได้แก่ หมู่ 5 บ้านท่าดินเหนียว, หมู่ 6 บ้านประสพสุข และหมู่ 7 บ้านทับตีเหล็ก ออกมาตั้งเป็น ตำบลทับตีเหล็ก
โดยมีชื่อตำบลมาจากในสมัยกรุงศรีอยุธยา เมืองสุพรรณบุรีซึ่งเป็นเมืองหน้าด่าน และเป็นเส้นทางเดินทัพ สมัยสมเด็จพระนเรศวรมหาราชทรงยกทัพเพื่อมารับศึกบริเวณชายแดนเมืองกาญจนบุรี แต่เนื่องจากบ้านเมืองมีศึกสงครามอย่างต่อเนื่อง ทำให้อาวุธยุทโธปกรณ์ไม่เพียงพอที่จะใช้ในศึกสงคราม พระองค์ทรงทราบว่าเหนือวัดมะนาวมีครอบครัวชาวจีนที่อพยพมาจากกรุงศรีอยุธยา ประกอบอาชีพเป็นช่างตีเหล็ก ซึ่งสืบทอดวิชามาจากเมืองจีน สามารถตีเหล็กได้แกร่งและคม จึงดำริให้ครอบครัวนี้พร้อมชาวบ้านที่อยู่บริเวณนี้มาช่วยราชการ เพื่อผลิตอาวุธและใช้บริเวณนี้เป็นแหล่งผลิตอาวุธเพื่อใช้ในราชการศึกสงครามตั้งแต่นั้นเป็นต้นมา ชาวบ้านจึงได้กล่าวขานนามว่า ทับตีเหล็ก
การปกครองส่วนภูมิภาค > การปกครองส่วนภูมิภาค

ตำบลทับตีเหล็กแบ่งพื้นที่การปกครองออกเป็น 5 หมู่บ้าน ได้แก่
หมู่ที่ 1 บ้านทับตีเหล็ก
หมู่ที่ 2 บ้านประสพสุข
หมู่ที่ 3 บ้านท่าดินเหนียว
หมู่ที่ 4 บ้านโพธิ์เขียว
หมู่ที่ 5 บ้านดอนบ้าน
การปกครองส่วนภูมิภาค > การปกครองส่วนท้องถิ่น

ตำบลทับตีเหล็กเดิมมีฐานะเป็นสภาตำบลทับตีเหล็ก ในปี พ.ศ. 2517 ต่อมาปี พ.ศ. 2538 สภาตำบลทับตีเหล็กมี 5 หมู่บ้าน พื้นที่ 21.0 ตารางกิโลเมตร ประชากร 3,169 คน และ 682 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลทับตีเหล็กอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลทับตีเหล็ก
โรงเรียนรัตนาธิเบศร์

| โรงเรียนรัตนาธิเบศร์ |
| --- | --- |

ที่ตั้ง

เลขที่ 238 หมู่ที่ 4 ซอยประชาราษฎร์ 17 ถนนประชาราษฎร์ ตำบลสวนใหญ่ อำเภอเมืองนนทบุรี จังหวัดนนทบุรี 11000
พิกัด: 13°50′31.1″N 100°29′38.1″E﻿ / ﻿13.841972°N 100.493917°E﻿ / 13.841972; 100.493917
ข้อมูล
ประเภท: โรงเรียนรัฐบาล
คำขวัญ: ปญฺญา นรานํ รตนํ (ปัญญาเป็นแก้วของนรชน)
สถาปนา: 16 พฤษภาคม พ.ศ. 2443 (124 ปี)
ผู้ก่อตั้ง: เจ้าพระยารัตนาธิเบศร์ (พุ่ม ศรีไชยยันต์)
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230146
ผู้อำนวยการโรงเรียน: ดร.พัชรี ศรีสุวรรณ
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน: ไทย
สี:   น้ำเงิน   เหลือง
เพลง:  • "มาร์ชรัตนาธิเบศร์"  • "น้ำใจรัตนา"
ต้นไม้: ราชพฤกษ์
เว็บไซต์: www.rt.ac.th
โรงเรียนรัตนาธิเบศร์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บนพื้นที่จำนวน 5 ไร่ของวัดบางขวาง ในท้องที่ตำบลสวนใหญ่ อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ

โรงเรียนรัตนาธิเบศร์ได้ก่อตั้งขึ้นเมื่อ พ.ศ. 2443 นับเป็นโรงเรียนแห่งแรกของจังหวัดนนทบุรี เกิดจากการริเริ่มของพระอธิการท้วม (พระครูศีลาภิรม) เจ้าอาวาสวัดบางขวาง และเจ้าพระยารัตนาธิเบศร์ (พุ่ม ศรีไชยยันต์) ผู้เปรียบเสมือนผู้ให้กำเนิดโรงเรียน โดยท่านบริจาคเงินจำนวน 100 ชั่ง จัดสร้างอาคารเรียนหลังแรกขึ้น เป็นอาคารตึก 2 ชั้น 4 ห้องเรียน เปิดเป็นโรงเรียนสอนเด็กชายและหญิง และขนานนามโรงเรียนว่า โรงเรียนรัตนาธิเบศร์ จนกระทั่ง พ.ศ. 2476 เมื่อมีการเปิดโรงเรียนสตรีนนทบุรี โรงเรียนจึงงดรับนักเรียนหญิง คงรับเฉพาะเด็กชาย ต่อมาโรงเรียนได้ขยายพื้นที่และก่อสร้างอาคารเรียนเพิ่มเติมให้เพียงพอกับจำนวนชั้นเรียนและจำนวนนักเรียนซึ่งเพิ่มขึ้นตามลำดับ จนกระทั่ง พ.ศ. 2527 จึงรับนักเรียนชั้นมัธยมศึกษาตอนต้นและตอนปลาย
ในขณะที่โรงเรียนมีความเจริญก้าวหน้าทางด้านวัตถุนั้น ก็พัฒนาด้านอื่นควบคู่ไปด้วย ได้แก่ ด้านวิชาการ ด้านปกครอง ด้านบริการ ด้านธุรการ เป็นระบบที่ได้มาตรฐานจนได้รับรางวัลโรงเรียนพระราชทานประเภทมัธยมศึกษาขนาดใหญ่ ประจำปีการศึกษา 2531 ได้เข้ารับรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี เมื่อวันที่ 21 กรกฎาคม พ.ศ. 2532 ในด้านนักเรียน มีนักเรียน 7 คนของโรงเรียนที่ได้รับรางวัลนักเรียนพระราชทานระดับประเทศในปีการศึกษา 2522, 2525, 2527, 2535, 2544, 2547 และ 2549
ปัจจุบันโรงเรียนรัตนาธิเบศร์เปิดทำการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 โรงเรียนได้ปรับปรุงการจัดการศึกษาเพื่อให้สอดคล้องกับการเปลี่ยนแปลงของสังคมอยู่เสมอ โดยเน้นคุณธรรมนำความรู้ นิยมความเป็นไทย ยึดหลักประชาธิปไตย ปฏิบัติตนตามแนวปรัชญาเศรษฐกิจพอเพียง และส่งเสริมความมีส่วนร่วมของชุมชน โดยได้มีการสานสัมพันธ์กับชุมชน องค์กรต่าง ๆ และได้รับความอนุเคราะห์ตลอดมาเป็นอย่างดี
แหล่งข้อมูลอื่น

เว็บไซต์โรงเรียนรัตนาธิเบศร์
คณะกรรมการนักเรียนโรงเรียนรัตนาธิเบศร์ ที่เฟซบุ๊ก
ข้อมูลพื้นฐานโรงเรียนรัตนาธิเบศร์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โรงเรียนนายกวัฒนากร วัดอุดมธานี

| โรงเรียนนายกวัฒนากร วัดอุดมธานี Nayok Wattanakorn 1 School> ที่ตั้ง |
| --- | --- |

ข4/396 ถนนอุดมธานี ตำบลนครนายก อำเภอเมืองนครนายก จังหวัดนครนายก
พิกัด: 14°N 101°E﻿ / ﻿14°N 101°E﻿ / 14; 101
ข้อมูล
ชื่ออื่น: น.ว.ก.๑
ประเภท: เอกชนประเภทสามัญศึกษา
สถาปนา: พ.ศ. 2465
ผู้ก่อตั้ง: พระญาณนายก (จัน)
เขตการศึกษา: สำนักงานเขตพื้นที่การศึกษานครนายก เขต 1 สำนักงานคณะกรรมการส่งเสริมการศึกษาเอกชน
ผู้อำนวยการ: นายสุคนธ์ คงประดิษฐ์
ระดับปีที่จัดการศึกษา: ชั้นปฐมวัย (อนุบาล) ถึง มัธยมศึกษาตอนปลาย แบบสหศึกษา
สี:   น้ำเงิน
เพลง: เพลงมาร์ชนายกวัฒนากร
เว็บไซต์: www.wattana-k2477.com
โรงเรียนนายกวัฒนากร วัดอุดมธานี ตั้งอยู่ที่ 4/396 ถ.อุดมธานี ตำบลนครนายก อำเภอเมืองนครนายก จังหวัดนครนายก เป็นโรงเรียนวัดในพระพุทธศาสนาแห่งแรกของประเทศไทย[ต้องการอ้างอิง] ก่อตั้งโดย พระเดชพระคุณพระญาณนายก (จัน) เจ้าอาวาสวัดอุดมธานีในขณะนั้น เมื่อปี พ.ศ. 2465 ที่มีพระสงฆ์สอนหนังสือให้กับเด็กผู้ยากไร้โดยไม่เสียค่าใช้จ่ายใด ๆ และรับรองวิทยฐานะโดยกระทรวงศึกษาธิการ เมื่อปี พ.ศ. 2477[ต้องการอ้างอิง]
โรงเรียนวัดกิ่งแก้ว (เทวะพัฒนาคาร)

| โรงเรียนวัดกิ่งแก้ว (เทวะพัฒนาคาร) Wat King Keaw School> ที่ตั้ง |
| --- | --- |
300 หมู่ 13 ถนนกิ่งแก้ว ตำบลราชาเทวะ  อำเภอบางพลี จังหวัดสมุทรปราการ 10540
ข้อมูล
ชื่ออื่น: ก.ก.
ประเภท: โรงเรียนขยายโอกาส
คำขวัญ: กิ่งแก้ว สร้างคนดี
สถาปนา: 16 มิถุนายน พ.ศ. 2472
ผู้ก่อตั้ง: พระครูวิหารี (เผือก)
หน่วยงานกำกับ: กระทรวงศึกษาธิการ
รหัส: 1000100603
ผู้อำนวยการ: นายอารัญ  สุดวิสัย
สี:    เขียว-เหลือง
เพลง: มาร์ชกิ่งแก้ว
เว็บไซต์: โรงเรียนวัดกิ่งแก้ว
โรงเรียนวัดกิ่งแก้ว เป็นโรงเรียนขยายโอกาสในจังหวัดสมุทรปราการ ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ

โรงเรียนวัดกิ่งแก้ว (เทวะพัฒนาคาร) ก่อตั้งโดยพระครูกรุณาวิหารี (เผือก) อดีตเจ้าอาวาสวัดกิ่งแก้ว  พร้อมกับหน่วยราชการ ภายใต้การนำขุนพำนักชนบท นายอำเภอบางพลีในขณะนั้น ได้ร่วมกันจัดตั้งและเปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 เปิดทำการเรียนการสอนเมื่อวันที่ 16 มิถุนายน 2472 มีนายลัทธิ์ อ่อนละมุล เป็นครูใหญ่คนแรก
ที่ตั้ง/ข้อมูลทั่วไป

โรงเรียนวัดกิ่งแก้ว (เทวะพัฒนาคาร) ตั้งอยู่เลขที่ 300 หมู่ที่ 13 ตำบลราชาเทวะ อำเภอบางพลี  จังหวัดสมุทรปราการ สังกัดสำนักงานเขตพื้นที่การศึกษาประถมศึกษาสมุทรปราการ เขต 2 รหัสไปรษณีย์ 10540 โทรศัพท์ 02-1782334 โทรสาร 02-7388491 เปิดสอนระดับชั้นประถมศึกษาปีที่ 1 ถึงระดับชั้นมัธยมศึกษาปีที่ 3 มีเนื้อที่ 11 ไร่ เขตพื้นที่บริการ ตำบลบางพลีใหญ่ หมู่ที่ 15 และ 16  ตำบลราชาเทวะ หมู่ที่ 4, 5, 6, 9, 11 และ 13
สัญลักษณ์ > สีประจำโรงเรียน

สีเขียว หมายถึง ความอุดมสมบูรณ์ ความเจริญงอกงาม ความสงบร่มเย็น
สีเหลือง หมายถึง ความมีคุณธรรม จริยธรรมที่ดี
สัญลักษณ์ > ดอกไม้ ต้นไม้ ประจำโรงเรียน

ดอกไม้ประจำโรงเรียน ดอกกล้วยไม้
ต้นไม้ประจำโรงเรียน ต้นพญาสัตบรรณ
สัญลักษณ์ > เอกลักษณ์ของโรงเรียน

ชุมชนดี ดนตรีเด่น
สัญลักษณ์ > อัตลักษณ์ของโรงเรียน

คุณธรรมนำวิชาการ สื่อสารเทคโนโลยี สุขภาพกายจิตดี เด่นดนตรีและกีฬา
เกียรติประวัติที่ได้รับ

โรงเรียนในฝัน รุ่นที่ 3
แหล่งข้อมูลอื่น

เว็บไซต์โรงเรียนวัดกิ่งแก้ว เก็บถาวร 2011-10-16 ที่ เวย์แบ็กแมชชีน
ห้องสมุดโรงเรียนวัดกิ่งแก้ว โดย ปิยะดา  แพรดำ เก็บถาวร 2012-02-08 ที่ เวย์แบ็กแมชชีน
Facebook ห้องสมุดโรงเรียนวัดกิ่งแก้ว โดย ปิยะดา  แพรดำ
โรงเรียนสุพรรณภูมิ

| โรงเรียนสุพรรณภูมิ Suphanapoom School Suphan Buri> ข้อมูล |
| --- | --- |
ชื่ออื่น: ส.พ.
ประเภท: โรงเรียนรัฐ สังกัด สพฐ.
คำขวัญ: สุขา สังฆส สามัคคี (ความสามัคคีของหมู่คณะนำซึ่งความสุข)
สถาปนา: 15  สิงหาคม  พ.ศ. 2465
ผู้อำนวยการ: นายสุรพล รุ่งวิริยะวงศ์
สี:   ฟ้า    แดง
เพลง: สุพรรณภูมิรวมใจ
โรงเรียนสุพรรณภูมิ เดิมชื่อโรงเรียนวัดสุวรรณภูมิ ก่อตั้งขึ้นเมื่อวันที่ 15 สิงหาคม พ.ศ. 2465 ตั้งอยู่ที่ถนนหมื่นหาญ ตำบลอำเภอเมืองสุพรรณบุรี จังหวัดสุพรรณบุรี มีการเรียนการสอนระดับชั้นอนุบาลจนถึงชั้นประถมศึกษาปีที่ 6 ซึ่งใน ครั้งแรกได้ใช้ศาลาการเปรียญวัดไชนาวาสเป็นสถานที่เรียน  จัดการสอนระดับประถมศึกษา  และต่อมาได้ย้ายมาอยู่ที่ศาลาการเปรียญวัดสุวรรณภูมิ
        พ.ศ.  ๒๔๘๕    วัดสุวรรณภูมิและเทศบาลเมืองสุพรรณบุรีได้ร่วมกันสร้างอาคารเรียนแบบมุขกลาง ใต้ถุนโปร่งขึ้นที่บริเวณหลังวัดริมถนนพระพันวษาและย้ายนักเรียนจากศาลาการเปรียญวัดไชนาวาส มาเรียนที่อาคารนี้ ในสังกัดของเทศบาลเมืองสุพรรณบุรี
๑  มกราคม  ๒๔๘๗   ย้ายมาสังกัดในแผนกศึกษาธิการอำเภอเมืองสุพรรณบุรี
พ.ศ. ๒๕๐๑   ได้รับเลือกเป็นโรงเรียนปรับปรุงอำเภอ ต่อมาได้รับเลือกเป็นโรงเรียนประชาสงเคราะห์ของจังหวัดฝ่ายประถมขึ้นอยู่กับโครงการพัฒนาการศึกษาในส่วนภูมิภาค เขตการศึกษา ๕
พ.ศ.  ๒๕๐๔    เปิดทำการสอนในระดับประถมศึกษาตอนปลาย (ป.๕)  เป็นปีแรก
พ.ศ.  ๒๕๐๖   หนังสือวารสารมิตรครูบริจาคเงินเป็นปีแรก จำนวน  ๑๐,๐๐๐  บาท   คุณหญิงอัมพร  มีสุข  เป็นผู้จับสลากได้จังหวัดสุพรรณบุรี   ทำการก่อสร้างอาคารเรียนให้แก่โรงเรียนวัดสุวรรณภูมิ  โดยกรมสามัญศึกษาให้งบประมาณเพิ่มเติมอีกจำนวน   ๑๐๐,๐๐๐  บาท  ผู้ปกครองนักเรียนบริจาค  ๓๖,๐๐๐  บาท รวมเป็นเงินทั้งสิ้น  ๒๓๖,๐๐๐  บาท  ก่อสร้างอาคารแบบ  ๐๐๘    ขนาด  ๖  ห้องเรียน    ใช้สถานที่ก่อสร้างภายในโรงเรียนกรรณสูตศึกษาลัย   โดยทำพิธีเปิดป้ายชื่ออาคาร  เมื่อวันที่  ๑๘  มกราคม  พ.ศ.  ๒๕๐๗   โดยนายอภัย  จันทวิมล  ปลัดกระทรวงศึกษาธิการเป็นประธาน  ใช้ชื่อว่า   “อาคารมิตรครู”  ได้ย้ายนักเรียนชั้นประถมปลายมาเรียนสถานที่แห่งนี้
พ.ศ. ๒๕๐๘   โรงเรียนกรรณสูตศึกษาลัยย้ายไปสถานที่ใหม่  ได้มอบที่ดินและอาคารทั้งหมดให้แก่โรงเรียนวัดสุวรรณภูมิ เป็นอาคารไม้สองชั้นแบบตัวอี  กว้าง  ๙  เมตร  ยาว  ๔๖  เมตร ขนาด ๑๘  ห้องเรียน อาคารนี้สร้างเมื่อ  พ.ศ. ๒๔๘๓  ในราคา  ๖,๕๐๐ บาท ในปีนี้ทางโรงเรียนทำการย้ายนักเรียนทั้งหมดจากวัดสุวรรณภูมิมายังสถานที่แห่งนี้ ซึ่งเป็นสถานที่ในปัจจุบัน
แหล่งข้อมูลอื่น

เว็บไซต์โรงเรียนสุพรรณภูมิ เก็บถาวร 2020-08-11 ที่ เวย์แบ็กแมชชีน
โรงเรียนสุพรรณภูมิ ที่เฟซบุ๊ก
ข้อมูลพื้นฐานโรงเรียนสุพรรณภูมิในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โรงเรียนอนุบาลปัตตานี

โรงเรียนอนุบาลปัตตานี ปัจจุบันเป็นโรงเรียนระดับประถมศึกษาอยู่ในความดูแลของสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนอนุบาลปัตตานี ตั้งอยู่หมู่ 5 ถนนมะกรูดตำบลรูสะมิแล อำเภอเมือง จังหวัดปัตตานี เปิดการเรียนการสอนตั้งแต่ พ.ศ. 2511 โรงเรียนสร้างอยู่บนที่ธรณีสงฆ์ของวัดนพวงศาราม
โรงเรียนข้อพิพาทขัดแย้งยาวนานเกือบครึ่งทศวรรษ ระหว่างผู้ปกครองนักเรียนที่เรียกร้องสิทธิให้บุตรหลานแต่งกายตามหลักศาสนาอิสลาม เด็กหญิงสวมฮิญาบ เด็กชายสวมกางเกงขายาว ซึ่งไม่ตรงตามระเบียบการแต่งกายของโรงเรียน จนต้องเรียกร้องศาลปกครอง และศาลตัดสินออกมาเบื้องต้นให้เพิกถอนระเบียบเรื่องการแต่งกายของโรงเรียน พร้อมอนุญาตให้นักเรียนมุสลิมแต่งกายตามหลักศาสนาได้
คิม แช-ว็อน

| คิม แช-ว็อน |
| --- | --- |
คิม แช-ว็อนในเดือนมีนาคม 2024
เกิด:  (2000-08-01) 1 สิงหาคม ค.ศ. 2000 (24 ปี) เขตกังนัม โซล ประเทศเกาหลีใต้
อาชีพ: นักร้อง
อาชีพทางดนตรี
แนวเพลง:  เคป็อป  เจป็อป 
เครื่องดนตรี: เสียงร้อง
ช่วงปี: 2012, 2018–ปัจจุบัน
ค่ายเพลง:  อุลลิม  ออฟเดอะเรคอร์ด  ซอร์ซ 
สมาชิกของ: เลเซราฟิม
อดีตสมาชิก: ไอซ์วัน
 นักดนตรี

ชื่อเกาหลี
ฮันกึล: 김채원
ฮันจา: 金采源
อาร์อาร์: Gim Chae-won 
เอ็มอาร์: Kim Ch'aewŏn 
 
ลายมือชื่อ

คิม แช-ว็อน (เกาหลี: 김채원; อักษรโรมัน: Kim Chae-won; เกิด 1 สิงหาคม ค.ศ. 2000) เป็นนักร้องชาวเกาหลีใต้ เธอเป็นหัวหน้าวงเกิร์ลกรุปเกาหลีใต้ เลเซราฟิม เธอยังเป็นอดีตสมาชิกของไอซ์วันจากรายการแข่งขันเรียลลิตีพรอดิวซ์โฟร์ตีเอตในปี ค.ศ. 2018